Publication: Magyar Közlöny
Issue: MK-1998-102 (Year: 1998, Number: 102)
Era: 1990-2004
Section: A közúti közlekedésről szóló 1988. évi I. törvény (a továbbiakban: Kutv.) 32. § (1) bekezdésének második mondata
Paragraph Index: 83

A közúti közlekedésről szóló 1988. évi I. törvény (a továbbiakban: Kutv.) 32. § (1) bekezdésének második mondata 1998/102. szám értelmében a helyi közutak a települési önkormányzatok tulajdonában vannak. A Kutv. 33. § (1) bekezdés c) pontja szerint a közút kezelője a helyi közutak tekintetében a helyi önkormányzat (illetve bizonyos esetekben koncessziós társaság vagy gazdálkodó szervezet). A Kutv. 34. § (1) bekezdése kimondja: „a közút kezelője köteles gondoskodni arról, hogy a közút a biztonságos közlekedésre alkalmas, közvetlen környezete esztétikus és kulturált legyen”. Ugyanezen § (5) bekezdése értelmében „a közút tisztán tartásáról, a hó eltakarításáról, továbbá az út síkossága elleni védekezésről a közút kezelője gondoskodik”. A Kutv. 47. § h) pontjának meghatározása szerint a közút fogalma alá tartozik a gyalogosok közlekedésére szolgáló közterület (járda) is, a j) pont szerint az árok az út műtárgya. Az indítványozó a hivatkozott törvényi rendelkezésekből arra a következtetésre jutott, hogy a helyi önkormányzat köteles gondoskodni a tulajdonában álló területek tisztán tartásáról, s ezt a kötelezettségét nem háríthatja át a közterülettel érintkező ingatlanok tulajdonosaira (kezelőire, használóira). Tekintettel arra, hogy az R. és az Ör. kifogásolt rendelkezései — megítélése szerint — ezzel ellentétesek, ezért sértik az Alkotmány 37. § (3) bekezdésében, illetve a 44/A. § (2) bekezdésében foglaltakat, miszerint miniszteri rendelet törvénnyel vagy a Kormány rendeletével és határozatával, illetve önkormányzati rendelet magasabb szintű jogszabállyal nem lehet ellentétes. Az Alkotmánybíróság megállapította, hogy az indítvány benyújtását követően Budapest Főváros Közgyűlése a települési szilárd hulladékkal kapcsolatos helyi közszolgáltatással és a köztisztasággal kapcsolatos egyes

Source: https://magyarkozlony.hu/hivatalos-lapok/4e7f3261f0c650f12bd3ca967e36acab48e485a9/dokumentumok/fc5861d44212f157d595f2543854a562c484ce34/letoltes